16 Službeni list Europske unije 15/Sv. 32 31997D0129 L 50/28 SLUŽBENI LIST EUROPSKIH ZAJEDNICA 20.2.1997. ODLUKA KOMISIJE od 28. siječnja 1997. o uspostavi sustava prepoznavanja ambalažnih materijala u skladu s Direktivom Europskog parlamenta i Vijeća 94/62/|EZ o ambalaži i ambalažnom otpadu (Tekst značajan za EGP) (97/129/Ez) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu (!), a posebno njezin članak 8. stavak 2., budući da sustav prepoznavanja barem u prvom razdoblju treba biti dobrovoljan, ali će se preispitati treba li ga u nekoj kasnijoj fazi uvesti kao obveznog; budući da će se sustav prepoznavanja redovito preispitivati i, ako je potrebno, revidirati u skladu s postupkom utvrđenim u članku 21. Direktive 94/62/EZ; budući da su mjere predviđene ovom Odlukom u skladu s mišljenjem Odbora osnovanog prema članku 21. Direktive 94/62|EZ, DONIJELA JE OVU ODLUKU: Članak 1. Cilj je ove Odluke, koja obuhvaća svu ambalažu obuhvaćenu Direktivom 94/62/EZ, utvrđivanje numeriranja i kratica na kojima se sustav prepoznavanja temelji, što ukazuje na vrstu korištenog(-ih) ambalažnog(-ih) materijala i točno određivanje materijala koji potpadaju pod sustav prepoznavanja. Članak 2. Za potrebe ove Odluke: — primjenjuju se, prema potrebi, definicije navedene u članku 3. Direktive 94/62[EZ, (*) SL L 365, 31.12.1994., str. 10. — višeslojna (kompozitna) ambalaža znači ambalaža naprav- ljena od različitih materijala koji se ne mogu ručno razdvo- jiti, od kojih ni jedan ne prelazi određeni težinski postotak koji se utvrđuje u skladu s postupkom utvrđenim u članku 21. Direktive 94/62/EZ. Moguće iznimke za neke materijale mogu se utvrditi po istom postupku. Članak 3. Numeriranje i kratice sustava prepoznavanja utvrđeni su u prilo- zima. Njihova je uporaba dobrovoljna za plastične materijale iz Priloga I., materijale od papira i kartona (ljepenke) iz Priloga II., metale iz Priloga III., drvne materijale iz Priloga IV., tekstilne materijale iz Priloga V., staklene materijale iz priloga VI. i više- slojne (kompozitne) materijale iz Priloga VII. Odluka treba li se sustav prepoznavanja uvesti kao obvezan za bilo koji materijal ili materijale, može se donijeti u skladu s postupkom utvrđenim u članku 21. Direktive 94/62/EZ. Članak 4. Ova je Odluka upućena državama članicama. Sastavljeno u Bruxellesu 28. siječnja 1997. Za Komisiju Ritt BJERREGAARD Članica Komisije